**Strategidokument for Jarlsberg Rotary Klubb**

1. **Innledning og bakgrunn**

Fra distriktets strategiske plan 2023 – 2026 kan man trekke ut 6 mål/ målsetninger:

Disse er:

* Beholde og rekruttere medlemmer
* Gjennomføre synlige prosjekter
* Styrke omdømme
* Engasjerte medlemmer
* Aktive og attraktive klubber
* Effektiv drift/ organisering

I Jarlsberg Rotary Klubb foreslår vi å trekke ut 2 – 3 av disse som vi bør fokusere på neste periode. De temaene (og mål) vi foreslår er:

1. Beholde (og rekruttere) medlemmer
2. Gjennomføre synlige prosjekter
3. Aktiv og attraktiv klubb/ Engasjerte medlemmer

Av disse igjen er det målsetningene 1 og 2 som bør prioriteres først (les: kommende Rotaryår).

Dette fordi det er viktig at klubben opprettholder en passende størrelse, noe som på sikt krever rekruttering, og at vi gjør mest mulig for å være synlige i lokalmiljøet, som igjen antas å lette rekrutteringen.

1. **Innholdet i en strategiplan**

En strategiplan bør beskrive status i klubben idag, og hvilke mål vi ønsker å ha for klubben på kort og lengre sikt.

Kort beskrivelse av status for JRK i dag er at vi er en klubb med 48 medlemmer, med et godt klubbmiljø og en aktiv medlemsmasse. Det siste bygger vi på at vi har høyt fremmøte på møtene, JRK er blant klubbene som stiller best opp på fellesdugnader og at vi ikke har problemer med å bemanne våre komiteer.

Medlemsundersøkelsen og peismøtene som ble utført i Tore Revås presidentperiode tyder på det samme, det som fremkom av ønsker var:

* Mer sosial virksomhet (f. eks ost og vin)
* Mer/ flere dugnader
* Mer synlighet

En statistisk faktor som imidlertid må tas alvorlig, er at snittalderen i klubben fortsatt er høy, noe som ikke er bærekraftig på lang sikt.

I dette dokumentet bør vi forsøke å beskrive/ omtale følgende temaer for de temaene vi fokuserer på:

* Hva skal vi satse på?
* Tallfeste en målsetting
* Hvilke tiltak bør / kan vi gjennomføre?
* Hvordan måle suksessgraden?
* Hvor langt fram skal planen dekke (1 - 3 år)? Forslag: Tallmessige målsetninger for 5 år på nøkkelparametre, aksjonsplaner for tre år (gjerne rullerende).
1. **Tema 1: Beholde og rekruttere medlemmer**
	1. **Beholde medlemmer**

Medlemsundersøkelsen tydet på at mange trives godt i klubben, og at det i hovedsak ikke er så vanskelig å beholde eksisterende medlemmer. Et viktig unntak er en del nylig rekrutterte før den siste rekrutteringsinnsats, flere av disse har sluttet etter relativt kort tid.

* Mer aktiv fadderordning, herunder ha en «hovedfadder», p.t. Trond Aas med ansvar å følge opp fadderne mv.
* Fadderordning for seniorer som ønsker det.
* Motivere flere til å delta på RLI, helst to hvert år.
* Ha gode programmer herunder foredrag, samfunnsnyttige tiltak som dugnader og TRF-tiltak, samt flere sosiale tiltak.
	1. **Rekruttere medlemmer**

Under Trond Aas´ presidentskap ble det gjort en meget imponerende god rekrutteringsinnsats og vi fikk hele 9 nye medlemmer. Selv om vi fortsatt skal ha fokus på medlemsutvikling er det ikke nå rom for en tilsvarende innsats i det kommende rotaryår. Spørsmål:

* Hvor mange bør vi være i klubben?
	+ Antatt ønskelig klubbstørrelse er fortsatt 50 – 60. Vi er nå 48 medlemmer.
* Hvem bør vi rekruttere? Det er ønskelig med mangfold yrkesmessig, men erfaringene viser at vi alltid finner en klassifikasjon. Det er ønskelig med etnisk breddde.
1. **Tema 2: Gjennomføre synlige prosjekter**

JRK utfører/ har utført følgende prosjekter som egentlig er synlige i lokalsamfunnet:

* Ukraina – løpende bistand også i samarbeid med andre klubber
* Ucare.
* Museet, 2 ganger/ år.

Prosjekter har to effekter, den ene er nytten for samfunnet/ organisasjonen vi hjelper, og den andre er at det kan gi Rotary omtale i media og derigjennom et godt omdømme. Videre er sosialt arbeid viktig for mange rotarianere, og er derfor viktig grunn til å være medlem av klubben.

Vedr media:

* Problemer med å få omtale i presse.
* Omtale i NRK oppleves ofte lettere å få til.

**Oppsummering:**

Viktigste målsetninger:

1. Beholde (og rekruttere) medlemmer.
2. Gjennomføre synlige prosjekter.
3. Aktiv og attraktiv klubb/ engasjerte medlemmer.

Konkrete endringer/tiltak:

1. Mer aktiv fadderordning for alle nye medlemmer, herunder hovedfdderordning.
2. Etablere en fadderordning for seniorer som ønsker det.
3. Økt fokus på sosiale aktiviteter, så som peismøter.
4. Gjeninnføre «5-minutter» .

Måltall:

|  |  |  |  |  |  |
| --- | --- | --- | --- | --- | --- |
|  | 22/23 | 23/24 | 24/25 | 25/26 | 26/27 |
| Medlemstall | 44 | 48 | 50 | 52 | 54 |
| Rekruttering | 1 | 4 | 2 | 2 | 2 |
| Dugnader | 2 | 2 | 2 | 2 | 2 |
| Sosiale aktiviteter | 4 | 6 | 6 | 6 | 6 |
| Medieomtaler | 3 | 5 | 5 | 5 | 5 |
| Dugnadstimer |  |  |  |  |  |
|  |  |  |  |  |  |